**AIŠKINAMASIS RAŠTAS (N)**

**DĖL LEIDIMO PRIVATIZUOTI (PIRKTI) GYVENAMĄSIAS PATALPAS**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės gyvenamųjų patalpų nuomininkų prašymus dėl leidimo privatizuoti (pirkti) nuomojamas savivaldybei nuosavybės teise priklausančias gyvenamąsias patalpas, atlikti privatizavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės gyvenamųjų patalpų nuomininkų D. S., S. S., A. N. (A. N.) ir V. P. (V. P.) prašymai leisti privatizuoti (pirkti) nuomojamas, savivaldybei nuosavybės teise priklausančias gyvenamąsias patalpas.

 Savivaldybės nuomininkė D. S. pateikė prašymą ir sutikimą (pirkti), Klaipėdos miesto savivaldybei nuosavybės teise priklausančias 44,70 kv. metro ploto su bendro naudojimo patalpomis gyvenamąsias patalpas *(duomenys neskelbtini)*, Klaipėdoje. Butui priklauso 7/100 dalys ūkio paskirties sandėlio, (plotas – 7,35 kv. metro, užstatytas plotas – 105,00 kv. metro), plane žymimas – 3I2p. Su nuomininke gyvenamosios patalpos nuomos sutartis Nr. 15-840, pasirašyta 2008 m. gegužės 28 d. Bute gyvena nuo 1996 metų. Namo statybos metai – 1930, fizinis buto nusidėvėjimas – 67 procentai. Viešoji įstaiga „Klaipėdos butai“ ir UAB „Vėtrungės būstas“ pateikė duomenis apie gyvenamųjų patalpų techninę būklę ir lėšų poreikį buto remontui bei remontuotinų konstruktyvų tinkamai būklei užtikrinti. Lėšų poreikis – 51 384 Lt (14 881,83 Eur).Turto vertintojai UAB „RESTO Group“, vadovaudamiesi Turto ir verslo vertinimo pagrindų įstatymu, nustatė nuomojamų gyvenamųjų patalpų (*duomenys neskelbtini*), Klaipėdoje, kainą – 66 000 Lt (19 114,92 Eur).

 Ekonominis nenaudingumas remontuoti ar rekonstruoti per 60 procentų fiziškai nusidėvėjusias gyvenamąsias patalpas turi būti patvirtintas savivaldybės tarybos sprendimu.

Savivaldybės gyvenamųjų patalpų bendraturtė S. S., pateikė prašymą leisti privatizuoti (pirkti) Klaipėdos miesto savivaldybei nuosavybės teise priklausančias 39/100 dalis gyvenamųjų patalpų *(duomenys neskelbtini)*, Klaipėdoje, (plotas – 32,31 kv. metro, visas buto plotas – 82,84 kv. metro). Savivaldybei nuosavybės teise priklausančios 39/100 gyvenamųjų patalpų dalys yra iš dalies privatizuotame bute su bendra virtuve. 61/100 gyvenamųjų patalpų dalis nuosavybės teise priklauso S. S. Klaipėdos miesto savivaldybės administracijos direktoriaus 2014 m. birželio 5 d. įsakymu Nr. AD1-1753, 39/100 gyvenamųjų patalpų dalys S. S. išnuomotos terminuotam laikotarpiui (privatizavimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo pagrindų įstatymu, nustatė išnuomotų gyvenamųjų patalpų *(duomenys neskelbtini)*, Klaipėdoje, (39/100 buto dalių) kainą – 45 000 Lt (13 032,90 Eur).

 Savivaldybės gyvenamųjų patalpų bendraturtis A. N., pateikė prašymą ir sutikimą rinkos verte privatizuoti (pirkti) Klaipėdos miesto savivaldybei nuosavybės teise priklausančias palaisvintas greta esančias gyvenamąsias patalpas bendrabutyje, *(duomenys neskelbtini)*, Klaipėdoje, (18,31 kv. m ploto kambarys su bendro naudojimo patalpomis). Klaipėdos miesto savivaldybės administracijos direktoriaus 2014 m. birželio 18 d. įsakymu Nr. AD1-1889 nurodytos gyvenamosios patalpos A. N. išnuomotos terminuotam laikotarpiui (privatizavimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo pagrindų įstatymu, nustatė gyvenamųjų *(duomenys neskelbtini)*, Klaipėdoje, kainą – 19 000 Lt (5 052,78 Eur).

  Grįžusiam į Lietuvą piliečiui V. P., Klaipėdos miesto savivaldybės administracijos direktoriaus 2014 m. spalio 9 d. įsakymu Nr. AD1-2974 išnuomotos 42,80 kv. metro ploto gyvenamosios patalpos *(duomenys neskelbtini)*, Klaipėdoje. Įstatymas numato galimybę lengvatinėmis sąlygomis privatizuoti išnuomotą būstą tremtiniams ir jų vaikams. (V. P. 2012-11-09 Nukentėjusio asmens (tremtinio) pažymėjimas Nr.060863, motinos S. P. 2011-01-07 Nukentėjusio asmens (tremtinio) pažymėjimas Nr. 059766). Kaina – 1984,40 Lt (574,72 Eur).

2

 Vadovaujantis Lietuvos Respublikos 2002 m. lapkričio 12 d. Valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 12 straipsnio 1 dalies 5 punktu, 2 dalies 1 ir 3 punktais, Klaipėdos miesto savivaldybės administracijos direktoriaus 2014 m. gruodžio 5 d. įsakymu Nr. AD1-3708 „Dėl privatizuojamų (parduodamų) gyvenamųjų patalpų įkainojimo aktų patvirtinimo“, patvirtinti patalpų įkainojimo aktai ir parengtas šis sprendimo projektas.

**3. Kokių rezultatų laukiama.**

Savivaldybės nuomininkai įsigyja gyvenamąsias patalpas asmeninės nuosavybės teise.

**4. Sprendimo projekto rengimo metu gauti specialistų vertinimai:**

 Dėl gyvenamųjų patalpų *(duomenys neskelbtini)*, Klaipėdoje, gauti raštai:

 1. Valstybės įmonės registrų centro Klaipėdos filialas (2014-09-08 raštas Nr. (4.7.16.)KR-143);

 2. Viešoji įstaiga „Klaipėdos butai“ pateikė duomenis apie lėšų poreikį buto remontui atlikti bei gyvenamųjų patalpų techninę būklę (2014-09-22 raštas Nr. 895);

 3. UAB „Vėtrungės būstas“ pateikė duomenis apie lėšų poreikį remontuotinų konstruktyvų tinkamai būklei užtikrinti gyvenamajame name, kurios tektų savivaldybės butui (2014-10-01 raštas Nr. VTB-RS-14-0162).

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengti Klaipėdos miesto savivaldybės administracijos direktoriaus 2014 m. gruodžio 5 d. įsakymas Nr. AD1-3708 „Dėl privatizuojamų (parduodamų) gyvenamųjų patalpų įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui už patalpų vertinimą turto vertintojams UAB „RESTO Group“ apmokėta – 807,00 Lt (233,72 Eur).

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą lėšos, gautos už privatizuojamas (parduodamas) Klaipėdos miesto savivaldybei nuosavybės teise priklausančias gyvenamąsias patalpas – 131984,40 Lt (38 225,32 Eur), pervedamos į savivaldybės biudžetą.

Turto skyriaus vedėja Genovaitė Paulikienė